SUID-AFRIKAANSE RADIOLIGA 
SARLNUUS SONDAG 10 JUNIE 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZS6FCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur Johan, ZS6JPN, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos nodig). 


In die nuus vandag; 

IS JY VOORBEREID VIR JEUGDAG 2007? 

OPROEP VIR BEURS AANSOEKE 

LASTE KANS VIR DIE 2007 KONSTRUKSIEKOMPETISIE 
SARL FAKSNOMMER 


U luister na ZSGSRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


IS JY VOORBEREID VIR JEUGDAG 2007? 


Is jou klub, en is jy gereed vir Jeugdag 2007? Die doelwit van vanjaar se 
aktiwiteit op 16 Junie is om so veel as moontlik jongmense te kry om die bedryf 
van `n mateurradiostasie te laat ondervind deur hulle dit onder jou toesig te 
laat doen en met ander jongmense oor die lug te laat praat. 


Die klem moet gelê word op die bedryf van 'n amateurstasie, nie net die 
oorhandiging van `n mikrofoon aan jou jonng gas om 'n paar woorde te sê nie. 


Spandeer 'n bietjie tyd deur te wys hoe om n send /ontvanger te gebruik en hoe 
om CO” of 'n ander stasie, te roep. 


Om dit alles wettig te mag doen, voltooi eenvoudig die registrasievorm vir `n 
opvoedkundige stasie. Dit is beskikbaar op die web by www.sarl.org.za, klik 
op SARL-vorms, laai die registrasievorm af, voltooi dit en faks dit aan die 
nommer daarop aangetoon. Stuur ook 'n e-pos aan youth@sarl.org.za waarin 
besonderhede verskaf word van die jeugdagaktiwiteite wat deur jou of jou klub 
aangebied gaan word. 


Die SARL beplan `n spesiale geleentheid waartydens die jeug met `n interes- 
sante persoon kan praat. Dit was beplan dat dit Mark Shuttleworth sou wees, 
maar, weens laat veranderings aan Mark se reisskedule, moes hy onttrek. Die 


SARL is in gesprek met ander persoonlikhede, en sodra dit gefinaliseer is, sal 
dit op die web aangekondig word. Die spesiale geleentheid sal tussen 10:00 en 
11:00 beskikbaar wees en om te verseker dat aan jou groep `n tydgleuf aange- 
bied kan word, word dit aanbeveel dat jy registreer deur 'n e-pos te stuur aan 
youth@sarl.org.za. Alhoewel daar oop tyd sal wees, is dit beter as aan jou `n 
bespreekte tydgleuf toegeken kan word, sodat jy nie met ander stasies hoef te 
kompeteer nie. 


Riglyne oor hoe om Jeugdag 2007 `n groot sukses te maak, sal vanaf vanaand 
op die web www.sarl.org.za beskikbaar wees, klik op “youth activity” onderaan 
die linkerhandse kolom op die webblad. Kyk ook gereeld vir enige opdaterings. 


OPROEP VIR BEURSAANSOEKE 


Die Ttchen Valley Radio Club het drie beurse beskikbaar gestel vir studente on- 
der die ouderdom van 25 om radioamateurs te word. Die beurse is elk R650 werd 
en sal studente help om vir die Oktober 2007 Klas A Radioeksamen in te skryf. 
Die beurse staan bekend as die Ttchen Valley Radio Club YARP 2007 Beurse 
en dek die kostes van die RAE-inskrywing en een jaar se junior lidmaatskap 
van die SARL na suksesvolle voltooiing van die eksamen asook R150 vir die 
klasgelde wat plaaslike klubs hef vir RAE-opleiding. Die opleidingsmateriaal is 
gratis beskikbaar op die SARL-webwerf by www.sarl.org.za. 


@uentin Gee, die sekretaris van die Itchen Valley Radio Club het aan SARLNuus 
gesê dat as deel van hulle uitreiking het hulle besluit om `n bydrae te maak aan 
die ontwikkeling van amateurradio in Suid-Afrika, veral onder die jonger geslag. 


Die SA Amateurradio-eontwikkelingstrust bestuur die beurse. Die sluitingsda- 
tum vir aansoek is uitgestel tot 30 Junie 2007. Ansoekvorms is beskikbaar by 
www.amateurradio.org.za. 


VOLGENDE PRESIDENTSNET EN INTEGNET OP 1 JULIE 


Die volgende Presidentsnet en Integnet, sal op |Sondag 1 Julie gehou word met 
die Presidentsnet wat om 19:00 begin gevolg deur die Integnet om 20:00. Die 
onderwerp vir bespreking is tuiskonstruksie. Bly ingeskakel vir meer inligting. 


SARL-FAKSNOMMER VERANDER JOU TELEFOONLYS 


n Tyd gelede is die SARL-faksnommer omskep na 'n faksposstelsel wat toelaat 
dat fakse op die kantoorrekenaar ontvang word en met die vermoë om die faks 
aan raadslede te stuur soos dit hulle aandag verg. 


Die nuwe nommer is die ou nommer met `n (88 voorvoegsel. Die volledige 
faksnommer is dus 088 011 675 2793. 


Gebruik asseblief die volle 13 syfernommer, as jy dit nie doen nie, gaan jou faks 
nie by die NARS uitkom nie. 


LAASTE KANS OM IN TE SKRYF VIR DIE 2007 KONSTRUKSIEKOM- 
PETISIE 


Die sluitingsdatum vir inskrywings is Maandag 11 Junie. Die kompetisie is 
oop, dus kan die deelnemer self besluit wat hy of sy wil inskryf. Sodra al die 
papierinskrywings ontvang is, sal die beoordeelaarskomitee vergader om al die 
inskrywings te evalueer en die 5 finaliste te kies. 


Elke finalis sal tot R1 000 hê om sy/haar projek te bou. Die sluitingsdatum 
vir die voltooide projek is 31 Julie 2007 en die pryse sal tydens die RTA in 
Johannesburg op 18 Augustus oorhandig word. Verstay, die Yaesuverspreiders 
in Suid-Afrika, sal aan die twee algehele wenners elk `n tweemeter mobiele radio 
gee. Volledige besonderhede is beskikbaar op www.amateurradio.org.za. 


JEUGDAGAKTIWITEITE 


Die Magalies Radioamateurklub nooi almal uit na die amptelike opening van die 
nuwe radiosentrum by die Hoër Tegnologiese Skool John Vorster in Rietfontein 
langs Waverley in Pretoria. Die verrigtinge begin om (08:30 met die amptelike 
opening van die sentrum deur Hans van de Groenendaal, ZSGAKV, waarna die 
jong ZU-amateurs met trots hulle eie radiostasie onder die roepsein ZS6JVT 
gaan bedryf. Ons nooi almal uit om met die nuwe amateurs kontak te maak op 
40 en 80 meter asook op BHF. 


Inroepe vir aanwysings na die skool sal vanaf 08:00 op 145,750 geneem word, 
Kom besoek die nuwe radiosentrum en kom ervaar die entoesiasme van die jong 
mense, dit is aansteeklik. 


Die Alberton Amateurradioklub (AARK) gaan `n spesiale geleentheid veldstasie 
by Laerskool Dalview te Brakpan as deel van Jeugdagfeesvieringe oprig. 'n HE, 
BHEF- en UHF-stasie sal aktief wees vanaf Vrydag 15 Junie asook van 08:00 tot 
12:00 op 16 Junie. `n APRS-stasie sal ten toon gestel word en `n vosjag sal deel 
van die aktiwiteite vorm. 


KLUBNUUS 


ZSGPTA Megavlooimark. Die Pretoria Amateurradioklub hou op 30 Junie hul 
wintervlooimark by die Suidkampus van die Universiteit van Pretoria, op die 
hoek van Lynwood- en Universiteitsweg. Die aanvangstyd is 09:00 en almal is 
baie welkom. Daar sal die gebruiklike eet- en drinkgoed beskikbaar wees. Vir 
meer inligting, of om `n tafel te bespreek, kontak Almero by 012 567 3722 of op 
(082 908 3359. 


Webwerf van ZS6POT. Dit is met genoeë dat daar aangekondig kan word dat 
die Potchefstroom Amateurradioklub ook nou tot die Internet toegetree het met 
ons hul webwerf www.zs6pot.za.org. Die webmeester is Mike Brink, ZRGBRI, 
en die bestuur en alle lede van die klub bedank Mike vir sy uitstaande poging. 
Besoek gerus hierdie interessante webwerf en lewer u kommentaar! 


KOMPETISIENUUS 


Die SARL Digitale Kompetisie sal op Sondag 24 Junie 2007 vanaf 15:00 tot 
18:00 SAT gehou word. Na `n voorstel deur die SARL se BHF-bestuurder, is 


die kompetisie verander om 6 en 2 meter ook in te sluit. Die reels is beskikbaar 
in die 2007 Kompetisieboek. 


VOORTPLANTINGSVOORSPELLING 


Hannes Coetzee, ZSGBZP, rapporteer dat die verwagte sonaktiwiteitsvlak sal 
wissel tussen laag en gematig met `n skraal kans vir aktiewe vlakke. Die ver- 
wagte geomagnetiese veld sal stil wees. Die verwagte effektiewe sonvlektelling 
sal gedurende die komende week minder as 15 wees. Die hoër sonaktiweit, in 
samewerking met die stil magnetiese veld, kan aanleiding tot `n bietjie opwind- 
ing gee. 


20 en 40 meter is die beste keuse vir DX met moontlike 20 meter openinge vanaf 
16:00 SAT na Indië. Na Australië toe kan 20 meter om (07:00 oopmaak. Vanaf 
ongeveer 17:00 is daar moontlike 20 meter openinge na Europa. Om 16:00 is 
daar moontlike kort 20 meter openinge na die Weskus van die VSA. Andersins 
gaan kontakte met die Verenigde State baie uitdagend wees. Vir die morsekode- 
en digitale entoesiaste kan dit lonend wees om 10 MHGZ te monitor. 


Onthou dat HF jou nog steeds altyd kan verras. Skakel jou stel aan,luister en 
roep ook CO om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Junie - SARL-Jeugdag; 24 Junie SARL Digitale Kompetisie; 30 Junie - 
Sluitingsdatum vir SA-DX-opname, ZS6PTA Mega Vlooimark; 1 Julie Presi- 
dentsnet en Integnet; ?2 Augustus - Klas B RAE; 18 Oktober - Klas A RABE. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZS6OFGCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel en vertaal is. 


'n Voorspoedige week word aan almal toegewens, 73. 


/EX 


